CELEX: 31991D0636
Language: el
Date: 1991-11-29 00:00:00
Title: 91/636/ΕΟΚ: Απόφαση της Επιτροπής της 29ης Νοεμβρίου 1991 για την τροποποίηση της απόφασης 91/107/ΕΟΚ η οποία επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά την πριστή ξυλεία κωνοφόρων, καταγωγής Ηνωμένων Πολιτειών της Αμερικής (Τα κείμενα στην ισπανική, γερμανική, ελληνική, αγγλική, γαλλική, ιταλική, ολλανδική και πορτογαλική γλώσσα είναι τα μόνα αυθεντικά)

Avis juridique important

|

31991D0636

91/636/ΕΟΚ: Απόφαση της Επιτροπής της 29ης Νοεμβρίου 1991 για την τροποποίηση της απόφασης 91/107/ΕΟΚ η οποία επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά την πριστή ξυλεία κωνοφόρων, καταγωγής Ηνωμένων Πολιτειών της Αμερικής (Τα κείμενα στην ισπανική, γερμανική, ελληνική, αγγλική, γαλλική, ιταλική, ολλανδική και πορτογαλική γλώσσα είναι τα μόνα αυθεντικά)  

Επίσημη Εφημερίδα αριθ. L 341 της 12/12/1991 σ. 0034 - 0035

ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Νοεμβρίου 1991  για την τροποποίηση της απόφασης 91/107/ΕΟΚ η οποία επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά την πριστή  ξυλεία κωνοφόρων καταγωγής Ηνωμένων Πολιτειών της Αμερικής  (Τα κείμενα στην ισπανική, γερμανική, ελληνική, αγγλική, γαλλική ιταλική, ολλανδική και πορτογαλική γλώσσα είναι τα μόνα αυθεντικά)  (91/636/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των προστατευτικών μέτρων κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 91/27/ΕΟΚ της Επιτροπής  (2), και ιδίως το άρθρο 14 παράγραφος 3 δεύτερο και τρίτο εδάφιο,  τα αιτήματα του Βελγίου, της Γερμανίας, της Ελλάδας, της Ισπανίας, της Γαλλίας, της Ιταλίας, του Λουξεμβούργου, των Κάτω Χωρών, της Πορτογαλίας και του Ηνωμένου Βασιλείου,  Εκτιμώντας:  ότι, σύμφωνα με τις διατάξεις της οδηγίας 77/93/ΕΟΚ λόγω του κινδύνου εισαγωγής επιβλαβών οργανισμών, η ξυλεία κωνοφόρων που αντιστοιχεί στην περιγραφή του κωδικού ΣΟ ex 4407 10 καταγωγής Καναδά, Κίνας, Ιαπωνίας, Κορέας και Ηνωμένων Πολιτειών της  Αμερικής μπορεί να εισάγεται στην Κοινότητα μόνον εφόσον έχει υποστεί ξήρανση σε κλίβανο και έχει χαρακτηρισθεί με την ιδιότητα αυτή-  ότι, ωστόσο, το άρθρο 14 παράγραφος 3 δεύτερο εδάφιο της οδηγίας 77/93/ΕΟΚ επιτρέπει παρεκκλίσεις από τον κανόνα εφόσον διασφαλίζεται ότι δεν υπάρχει κίνδυνος εξάπλωσης επικίνδυνων οργανισμών-  ότι, επιπλέον, το τρίτο εδάφιο της ως άνω παραγράφου επιτρέπει παρεκκλίσεις από τον κανόνα που απαιτεί πιστοποιητικό φυτοϋγειονομικού ελέγχου εφόσον παρέχονται ισοδύναμες εγγυήσεις και διασφαλίζεται ότι δεν υπάρχει κίνδυνος εξάπλωσης επιβλαβών  οργανισμών-  ότι, με την απόφαση 91/107/ΕΟΚ (3), η Επιτροπή έχει επιτρέψει τέτοιες παρεκκλίσεις υπό τεχνικές προϋποθέσεις όσον αφορά την πριστή ξυλεία κωνοφόρων προέλευσης Ηνωμένων Πολιτειών της Αμερικής, βάσει της χρήσης ενός "πιστοποιητικού αποφλοίωσης και ελέγχου  για οπές σκωληκίασης"-  ότι στην απόφαση αυτή οριζόταν ότι η άδεια αυτή θα έπαυε να ισχύει μέχρι της 31 Δεκεμβρίου 1991-  ότι, λαμβάνοντας υπόψη τη διάρκεια της αποστολής των εμπορευμάτων προέλευσης Ηνωμένων Πολιτειών της Αμερικής προς την Κοινότητα, φαίνεται ότι δεν είναι δυνατόν όλα τα φορτία για τα οποία έχει εκδοθεί ένα "πιστοποιητικό αποφλοίωσης και ελέγχου για οπές  σκωληκίασης" πριν από την 1η Ιανουαρίου 1992, να έχουν φθάσει στα λιμάνια εκφόρτωσης στην Κοινότητα πριν από τις 31 Δεκεμβρίου του 1991-  ότι εξακολουθούν να ισχύουν οι συνθήκες οι οποίες είχαν αιτιολογήσει την έκδοση της εν λόγω άδειας-  ότι, κατά συνέπεια, η έμπρακτη εφαρμογή της εν λόγω άδειας θα πρέπει να προσαρμοστεί ούτως ώστε να ληφθεί υπόψη η προαναφερθείσα χρονική διάρκεια της αποστολής των φορτίων-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 3 της απόφασης 91/107/ΕΟΚ αντικαθίσταται από το ακόλουθο κείμενο:  "Άρθρο 3  Η άδεια που χορηγείται δυνάμει του άρθρου 1 ισχύει μέχρι την 31 Δεκεμβρίου 1991. Ισχύει για φορτία για τα οποία το "πιστοποιητικό αποφλοίωσης και ελέγχου για οπές σκωληκίασης" έχει εκδοθεί πριν από την 1η Ιανουαρίου 1992, και τα οποία εισάγονται στην  Κοινότητα το αργότερο μέχρι τις 29 Φεβρουαρίου 1992. Ανακαλείται πριν από την ως άνω ημερομηνία αν διαπιστωθεί ότι οι προϋποθέσεις του άρθρου 1 παράγραφος 2 δεν επαρκούν για την πρόληψη της εισαγωγής επιβλαβών οργανισμών, ή δεν έχουν τηρηθεί."  Άρθρο 2  Η παρούσα απόφαση απευθύνεται στο Βασίλειο του Βελγίου, στην Ομοσπονδιακή Δημοκρατία της Γερμανίας, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιταλική Δημοκρατία, στο Μεγάλο Δουκάτο του Λουξεμβούργου, στο  Βασίλειο των Κάτω Χωρών, στην Πορτογαλική Δημοκρατία και στο Ηνωμένο Βασίλειο. Βρυξέλλες, 29 Νοεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 26 της 31. 1. 1977, σ. 20. (2) ΕΕ αριθ. L 16 της 22. 1. 1991, σ. 29. (3) ΕΕ αριθ. L 56 της 2. 3. 1991, σ. 26.